rejauldu/bengali-wikipedia huggingface dataset:
ফরিদপুর কলেজ রেলওয়ে স্টেশন বাংলাদেশের ঢাকা বিভাগের ফরিদপুর জেলার একটি রেলওয়ে স্টেশন।  অবস্থান ফরিদপুর কলেজ রেলওয়ে স্টেশন সরকারি রাজেন্দ্র কলেজ সংলগ্ন এলাকায় অবস্থিত।  ইতিহাস রাজবাড়ী থেকে ফরিদপুর পর্যন্ত প্রথম রেলপথ তৈরি হয় ১৮৯৯ সালে। এরপর অব্যবস্থাপনা ও লোকসানের কারণে রেল কর্তৃপক্ষ ১৯৯৮ সালের ১৫ মার্চ বন্ধ করে দেয় ঐতিহ্যবাহী রাজবাড়ী-ফরিদপুর রেল রুট। পরবর্তীকালে এ অঞ্চলের মানুষের দাবী ও পদ্মা সেতু নির্মাণের  পরিপ্রেক্ষিতে সরকার ২০১০ সালে রাজবাড়ী থেকে ফরিদপুর রেলওয়ে স্টেশন পর্যন্ত পুননির্মাণ কাজ শুরু হয়। ২০১৪ সালের ৭ আগস্ট একটি আন্তঃনগর ট্রেন চলাচলের মধ্য দিয়ে পরীক্ষামূলকভাবে পুনরায় চালু করা হয় রাজবাড়ী-ফরিদপুর রেল যোগাযোগ। তারপর ফরিদপুর স্টেশন থেকে ভাঙ্গা পর্যন্ত  পুননির্মাণ কাজ শেষ হয় ২০১৯ সালে। এসময় ফরিদপুর-ভাঙ্গা রেললাইনের স্টেশন হিসেবে ফরিদপুর কলেজ রেলওয়ে স্টেশন তৈরি করা হয়।  পরিষেবা ফরিদপুর কলেজ রেলওয়ে স্টেশনে কোন ট্রেনের স্টপেজ নেই।  তথ্যসূত্র  বিষয়শ্রেণী:ফরিদপুরের পরিবহন বিষয়শ্রেণী:ফরিদপুর জেলার রেলওয়ে স্টেশন
রয়্যাল বাফোকেং স্পোর্টস প্যালেস দক্ষিণ আফ্রিকার রাস্টেনবার্গের কাছে ফোকেং -এর একটি ফুটবল, রাগবি এবং অ্যাথলেটিক্স স্টেডিয়াম। এটি নির্মিত হয়েছিল এবং রয়্যাল বাফোকেং নেশন দ্বারা পরিচালিত হয়।  এটি প্রিমিয়ার সকার লিগের ক্লাব প্লাটিনাম স্টারদের হোম স্টেডিয়াম হিসেবে ব্যবহৃত হত। লিওপার্ডস রাগবি দল তাদের স্বাভাবিক হোম গ্রাউন্ড ওলেন পার্কের পরিবর্তে স্টেডিয়ামে কুরি কাপের সময় প্রচুর উপস্থিতি ম্যাচ আয়োজন করে।  ২০১০ ফিফা বিশ্বকাপে পাঁচটি প্রথম রাউন্ডের ম্যাচ এবং একটি দ্বিতীয় রাউন্ডের ম্যাচ আয়োজন করতে সক্ষম হওয়ার জন্য স্টেডিয়ামের ধারণক্ষমতা ৩৮,০০০ থেকে ৪২,০০০ করা হয়েছিল।   ২০১০ টুর্নামেন্টের জন্য, প্রধান ওয়েস্ট স্ট্যান্ড উন্নত করা হয়েছিল এবং বড় করা হয়েছিল এবং একটি নতুন ক্যান্টিলিভার ছাদ দেওয়া হয়েছিল। অন্যান্য উন্নতির মধ্যে রয়েছে নতুন ইলেকট্রনিক স্কোরবোর্ড স্থাপন, নতুন আসন, এবং আপগ্রেড করা ফ্লাডলাইট এবং পাবলিক অ্যাড্রেস সিস্টেম।  ২০০৯ ফিফা কনফেডারেশন কাপের ৪টি ম্যাচ আয়োজনের জন্য স্টেডিয়াম উন্নয়নের কাজটি মার্চ ২০০৯ সালে সম্পন্ন হয়েছিল।   তথ্যসূত্র   বিষয়শ্রেণী:১৯৯৯-এ সম্পন্ন ক্রীড়া মাঠ বিষয়শ্রেণী:১৯৯৯-এ দক্ষিণ আফ্রিকায় প্রতিষ্ঠিত
ড্যান্স মি আপ হলো ইংরেজি গ্ল্যাম রক গায়ক গ্যারি গ্লিটারের গাওয়া একটি গান। মাইক লিয়েন্ডার এবং এডি (এডওয়ার্ড জন) সিগোর সাথে গ্লিটার গানটি লিখেছেন এবং মাইক লিয়েন্ডার প্রযোজনা করেছেন। এটি তার পঞ্চম স্টুডিও অ্যালবাম, বয়েজ উইল বি বয়েজ (১৯৮৪) পর এটি তার গাওয়া দ্বিতীয় একক গান। একক গানটি নন-অ্যালবাম ট্র্যাক এবং "টু ইয়াং টু ড্যান্স" এর বি-সাইড হিসেবে রয়েছে, যা কিছুটা একচেটিয়া হয়ে গেছে।  এককটি ১৯৮৪ সালের জুন মাসে ইউরোপে মুক্তি পায়। ২১ জুন ১৯৮৪-এ, গ্লিটারের গানটি সেই সপ্তাহে যুক্তরাজ্যের একক তালিকায় ৪৮ নম্বরে থাকা সত্ত্বেও, তিনি গানটি টপ অফ দ্য পপসে প্রচারিত করেছিলেন। সেই সময় টপ অফ দ্য পপসে প্রথম ৪০টির বাইরে থাকা কোন গান না দেখানোর নীতি ছিল। টপ অফ দ্য পপস পারফরম্যান্সের পরে, গানটি যুক্তরাজ্যের একক তালিকা ২৫ নম্বরে উঠে এসেছি লো।   ট্র্যাক তালিকা    ১২" ম্যাক্সি (এআরআইএসটি ২২৫৭০)   "ডান্স মি আপ (এক্সটেন্ডেড মিক্স)"  "ঠু ইয়ং টু ড্যান্স"  "অল দ্যাট গ্লিটারস (মেডলি)"   ১২" একক   "ডান্স মি আপ (12" এক্সটেন্ডেড মিক্স)"  "ঠু ইয়ং টু ড্যান্স"   ৭" একক   "ডান্স মি আপ"  "ঠু ইয়ং টু ড্যান্স"   চার্ট পারফরম্যান্স   তালিকা অবস্থান যুক্তরাজ্যের একক তালিকা২৫   তথ্যসূত্র    বহিঃসংযোগ     বিষয়শ্রেণী:১৯৮৪-এর একক বিষয়শ্রেণী:আরিস্তা রেকর্ডসের একক বিষয়শ্রেণী:১৯৮৪-এর গান
কায়রো আন্তর্জাতিক বিমানবন্দর          (    ; মাতর এল কাহিরা এল দাওলি ) হচ্ছে কায়রোর প্রধান আন্তর্জাতিক বিমানবন্দর এবং মিশরের বৃহত্তম এবং ব্যস্ততম বিমানবন্দর। এটি ইজিপ্টএয়ার এবং নীল এয়ারের পাশাপাশি আরও বেশ কয়েকটি বিমান সংস্থার প্রাথমিক কেন্দ্র হিসেবে পরিচিত।  বিমানবন্দরটি কায়রোর উত্তর-পূর্বে হেলিওপলিসে অবস্থিত যা শহরের ব্যবসায়িক এলাকা থেকে প্রায়  এবং এর আয়তন প্রায়   । এটি আফ্রিকার সবচেয়ে ব্যস্ততম বিমানবন্দর এবং মোট যাত্রী সংখ্যার দিক থেকে মধ্যপ্রাচ্যের অন্যতম ব্যস্ততম বিমানবন্দর।   ইতিহাস দ্বিতীয় বিশ্বযুদ্ধের সময় মার্কিন যুক্তরাষ্ট্রের সেনা বিমান বাহিনী (USAAF) ৫ কিলোমিটার (৩.১ মাইল) দূরে অবস্থিত বিদ্যমান আলমাজা বিমানবন্দরটি দখল করার পরিবর্তে মিত্রবাহিনীকে সেবা দেওয়ার জন্য জন পেইন ফিল্ড এয়ার ফোর্স বেস তৈরি করেছিল। পেইন ফিল্ড ছিল একটি প্রধান বিমান পরিবহন কমান্ড বিমান কার্গো এবং যাত্রীবাহী কেন্দ্র। বিমানবন্দরটি তৎকালীন বেনগাজি বিমানবন্দর (যুদ্ধের সময় সোলুচ এয়ারফিল্ড নামে পরিচিত) এর মাধ্যমে পশ্চিম দিকে আলজিয়ার্স বিমানবন্দরের সাথে যুক্ত ছিলা যা উত্তর আফ্রিকার রুটে ফরাসি পশ্চিম আফ্রিকার ডাকার বিমানবন্দরের সাথে সংযোগ স্থাপন করেছিল।  এসময় অন্যান্য যেসব স্থানে পরিবহন রুট ব্যবহার করা হত সেগুলি হল কায়রো-করাচি, ভারত রুটে ইরাকের আরএএফ হাব্বানিয়া, ব্রিটিশ প্যালেস্টাইনের লিড্ডা বিমানবন্দর, আরবের জেদ্দা, মধ্য আফ্রিকান রুটে লাইবেরিয়ার রবার্টস ফিল্ড (১৯৪১-১৯৪৩) এবং যুদ্ধ শেষ হওয়ার পর এথেন্স এবং ইউরোপের বিভিন্ন গন্তব্যস্থলে।  টার্মিনাল সুযোগ-সুবিধা বিমান সংস্থা এবং গন্তব্যস্থল স্থল পরিবহন দুর্ঘটনা স্বীকৃতি আরও দেখুন   তথ্যসূত্র   বিষয়শ্রেণী:কায়রো বিষয়শ্রেণী:মিশর বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মিশরের বিমানবন্দর
পাঁশকুড়া পশ্চিম (বিধানসভা কেন্দ্র) ভারতের পশ্চিমবঙ্গ রাজ্যের  পূর্ব মেদিনীপুর জেলার একটি বিধানসভা কেন্দ্র।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২০৫ নং পাঁশকুড়া পশ্চিম বিধানসভা কেন্দ্রটি পাঁশকুড়া সমষ্টি উন্নয়ন ব্লক এর অন্তর্গত।   পাঁশকুড়া পশ্চিম বিধানসভা কেন্দ্রটি ৩২ নং ঘাঁটাল লোকসভা কেন্দ্রের অন্তর্গত। পূর্বে এটি পাঁশকুড়া লোকসভা কেন্দ্র এর অন্তর্গত ছিল।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১পাঁশকুড়া (নর্থ)রজনীকান্ত প্রামাণিক ভারতীয় জাতীয় কংগ্রেসপাঁশকুড়া (সাউথ)শ্যামাদাস ভট্টাচার্যভারতীয় জাতীয় কংগ্রেস১৯৫৭পাঁশকুড়া ওয়েস্টশ্যামাদাস ভট্টাচার্যভারতীয় জাতীয় কংগ্রেস ১৯৬২শ্যামাদাস ভট্টাচার্য ভারতীয় জাতীয় কংগ্রেস ১৯৬৭ রজনীকান্ত প্রামাণিকবাংলা কংগ্রেস১৯৬৯অহিন্দ্র মিশ্রাবাংলা কংগ্রেস১৯৭১শেখ ওমর আলিভারতের কমিউনিস্ট পার্টি ১৯৭২শেখ ওমর আলিভারতের কমিউনিস্ট পার্টি ১৯৭৭শেখ ওমর আলি ভারতের কমিউনিস্ট পার্টি১৯৮২শেখ ওমর আলি ভারতের কমিউনিস্ট পার্টি১৯৮৭শেখ ওমর আলিভারতের কমিউনিস্ট পার্টি ১৯৯১শেখ ওমর আলি ভারতের কমিউনিস্ট পার্টি ১৯৯৬চিত্তরঞ্জন দাস ঠাকুরভারতের কমিউনিস্ট পার্টি২০০১চিত্তরঞ্জন দাস ঠাকুরভারতের কমিউনিস্ট পার্টি ২০০৬চিত্তরঞ্জন দাস ঠাকুরভারতের কমিউনিস্ট পার্টি ২০১১পাঁশকুড়া পশ্চিমশেখ ডা. ওমর আলিসর্বভারতীয় তৃণমূল কংগ্রেস২০১৬ফিরোজা বিবি সর্বভারতীয় তৃণমূল কংগ্রেস  নির্বাচনী ফলাফল ২০১৬  ২০১১      ১৯৭৭-২০০৬ ২০০৬, ২০০১ এবং ১৯৯৬ সালের রাজ্য বিধানসভা নির্বাচনে, সিপিআইয়ের চিত্তরঞ্জন দাস ঠাকুর পাঁশকুড়া পশ্চিম কেন্দ্র থেকে জয়ী হন, তার নিকটতম প্রতিদ্বন্দ্বী ২০০৬ সালে তৃণমূল কংগ্রেসের জাইদুল খানকে পরাজিত   এবং ২০০১  ও ১৯৯৬ সালে  তৃণমূল কংগ্রেস/কংগ্রেস এর জাকিউর রহমান খানকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১ সালে সিপিআইয়ের ওমর আলি  কংগ্রেসের শেখ গোলাম মুর্শেদকে পরাজিত করেন,  ১৯৮৭ সালে কংগ্রেসের অসিত বরণ সামন্তকে,  ১৯৮২ সালে কংগ্রেসের জ্যোতি কুমার রায়কে  এবং ১৯৭৭ সালে জনতা পার্টির জ্যোতি কুমার রায়কে পরাজিত করেন।  ১৯৫১-১৯৭২ ১৯৭২ ও ১৯৭১ সালে সিপিআইয়ের শেখ ওমর আলি জয়ী হন।  বাংলা কংগ্রেসের অহিন্দ্র মিশ্রা ১৯৬৯ সালে জয়ী হন। ১৯৬৭ সালে বাংলা কংগ্রেসের আর.কে.প্রামাণিক জয়ী হন। ১৯৬২ এবং ১৯৫৭ সালে কংগ্রেসের শ্যামাদাস ভট্টাচার্য জয়ী হন। স্বাধীন ভারতের প্রথম নির্বাচনে ১৯৫১ সালে, পাঁশকুড়া কেন্দ্রে দুইটি আসন ছিল ১. পাঁশকুড়া নর্থ ২. পাঁশকুড়া সাউথ। কংগ্রেসের রজনীকান্ত প্রামাণিক পাঁশকুড়া নর্থ থেকে জয়ী হন, কংগ্রেসের শ্যামাদাস ভট্টাচার্য পাঁশকুড়া সাউথ থেকে জয়ী হন।   তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:পূর্ব মেদিনীপুর জেলার রাজনীতি
শহর-ই-জোহাক (পার্শি  شهر ضحاک, বাংলা আক্ষরিক অর্থ 'রক্ত নগরী') হল মধ্য আফগানিস্তানের বামিয়ান উপত্যকায় অবস্থিত একটি ত্রয়োদশ শতাব্দীর দুর্গের ধ্বংসাবশেষ।Harold, Frank. BAMIYAN AND BUDDHIST AFGHANISTAN. সংগৃহীত ২১ ডিসেম্বর, ২০১৪। একটি উঁচু টিলায় অবস্থিত এই দুর্গটি ত্রয়োদশ শতাব্দীতে ধ্বংস হবার আগে পর্যন্ত বামিয়ান উপত্যকা রক্ষার উদ্দেশ্যে ব্যবহৃত একটি শক্তিশালী ঘাঁটি হিসেবে ব্যবহৃত হত।  ঘুরি সাম্রাজ্যের শাসনকালে (১১৫৫ - ১২১২ খ্রিঃ) বামিয়ান একটি শক্তিশালী ও বিস্তৃত সাম্রাজ্যের অত্যন্ত গুরুত্বপূর্ণ কেন্দ্রে পরিণত হলেTarzi, Z.. BĀMĪĀN. "ii. History and Monuments". 15 December, 1988. Encyclopædia Iranica. সংগৃহীত ২৭ ডিসেম্বর, ২০১৪। তা রক্ষার উদ্দেশ্যে এই দুর্গটিকেও অত্যন্ত শক্তিশালী করে গড়ে তোলা হয়। ঘুরিদের পতনের পর সমগ্র বামিয়ান উপত্যকার সাথে সাথে এই দুর্গটিও উত্তরের খরেজম সাম্রাজ্যের অধীনে আসে।  ১২২১ খ্রিষ্টাব্দে চেঙ্গিজ খানের মোঙ্গল সেনা বামিয়ান উপত্যকায় প্রবেশ করলে তাদের হাতেই এই দুর্গের পতন ঘটে।Romano, Amy. A Historical Atlas of Afghanistan. NY: Rosen, 2003. P.25. Kohn, George C.. Dictionary of Wars. 1986. 3rd. ed. NY, 2007. P.55.  অবরোধ চলাকালীন দুর্গ থেকে ছোঁড়া একটি তীরে চেঙ্গিজ খানের নাতি মুতুকানের মৃত্যু ঘটলে, আক্রোশবশত মোঙ্গলরা সমস্ত উপত্যকা জুড়েই গণহত্যা চালায়। এই দুর্গে এইসময় প্রায় ৩০০০ মানুষ ছিল। তারাও কেউ এই হত্যাকাণ্ড থেকে রেহাই পায়নি। আজ এই দুর্গের ধ্বংসাবশেষের 'রক্ত নগরী' নামটিও সম্ভবত এই গণহত্যার নারকীয়তা থেকেই উদ্ভূত। এই নারকীয়তা ছিল এত ভয়াবহ যে অন্তত চার দশক এই শহরে আর কোনও বসতি স্থাপন হয়নি।de Planhol, X.. BĀMĪĀN. "iii. Modern Town and District". 15 December, 1988. Encyclopædia Iranica. সংগৃহীত ২৫ ডিসেম্বর, ২০১৪। পরবর্তীকালেও যখন শহরটি আবার গড়ে ওঠে, এই দুর্গটি কিন্তু তার অতীতের সাক্ষ্য বয়ে একইভাবে পড়ে থাকে। কোনও দিনই তার ধ্বংসস্তূপের উপর আর কোনও পুনর্নির্মাণ চালানো হয়নি।  বিখ্যাত বৌদ্ধ প্রত্নতাত্ত্বিক নিদর্শনসমৃদ্ধ বামিয়ানের ঐতিহাসিক পর্বতগাত্রটি থেকে পূর্বদিকে প্রায় ১৫ কিলোমিটার দূরে এই দুর্গটির ধ্বংসাবশেষ অবস্থিত।Cultural Landscape and Archaeological Remains of the Bamiyan Valley. সংগৃহীত ১২ জানুয়ারি, ২০১৫।  আরও দেখুন  শহর-ই-ঘলঘোলা  বামিয়ানের বুদ্ধমূর্তি  তথ্যসূত্র  বিষয়শ্রেণী:বামিয়ান বিষয়শ্রেণী:আফগানিস্তানের দর্শনীয় স্থান বিষয়শ্রেণী:বামিয়ান প্রদেশ
সের্গেই সের্গেয়েভিচ রিদজিক (, ; জন্ম: ২৫ অক্টোবর ১৯৯২; সের্গেই রিদজিক নামে সুপরিচিত) হলেন একজন রুশ পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে রাশিয়ার প্রতিনিধি হিসেবে প্রতিদ্বন্দ্বিতা করে থাকেন।  রিদজিক রাশিয়ার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি ২টি ব্রোঞ্জ পদক জয়লাভ করেছেন।  প্রারম্ভিক জীবন সের্গেই সের্গেয়েভিচ রিদজিক ১৯৯২ সালের ২৫শে অক্টোবর তারিখে রাশিয়ার মুরমানস্ক অবলাস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন রিদজিক রাশিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১৩.৯৫ সময়ে প্রতিযোগিতাটি সম্পন্ন করে ঊনত্রিংশ স্থান অধিকার করেছিলেন। অতঃপর তিনি বিগ ফাইনালে অংশগ্রহণ করেছেন এবং সেখানে তিনি ব্রোঞ্জ পদক জয়লাভ করেছেন।  তথ্যসূত্র  বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ পুরুষ ফ্রিস্টাইল স্কিয়ার বিষয়শ্রেণী:রাশিয়ার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী রুশ বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:২০১৮ শীতকালীন অলিম্পিকের পদক বিজয়ী
আজি কিনাঁকাঁ মার্ক-ইসরাইল গেয়ি (, ; জন্ম: ১৩ জুলাই ২০০০; মার্ক গেয়ি নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব ক্রিস্টাল প্যালেস এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৫ সালে, গেয়ি ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় সাত বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২২ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।  প্রারম্ভিক জীবন আজি কিনাঁকাঁ মার্ক-ইসরাইল গেয়ি ২০০০ সালের ১৩ই জুলাই তারিখে ইংল্যান্ডের আবিজানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গেয়ি ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৫ সালে তিনি ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় সাত বছরে ৫৯ ম্যাচে অংশগ্রহণ করে ৫টি গোল এবং একটি শিরোপা জয়লাভ করেছেন।  ২০২২ সালের ২৬শে মার্চ তারিখে, ডান পায়ে ফুটবল খেলায় পারদর্শী গেয়ি সুইজারল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন।https://int.soccerway.com/matches/2022/03/26/world/friendlies/england/switzerland/3732194/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/freundschaft-2022-maerz-england-schweiz/ ম্যাচে তিনি ৪ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/3732612 ম্যাচটি ইংল্যান্ড ২–১ গোলের ব্যবধানে জয়লাভ করেছিল।https://www.national-football-teams.com/matches/report/34167/England_Switzerland.html ইংল্যান্ডের হয়ে অভিষেকের বছরে গেয়ি সর্বমোট ৩ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ইংল্যান্ড  ২০২২  ৩  ০ ২০২৩  ৬  ০ সর্বমোট  ৯  ০  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ক্রিস্টাল প্যালেস ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:ইংরেজ খ্রিস্টান বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
সৈয়দ ওয়ালীউল্লাহ সাহিত্য পুরস্কার বাংলা একাডেমি প্রদত্ত একটি পুরস্কার। প্রবাসে বসবাসকারী বাঙালি লেখক এবং বিদেশি নাগরিক যারা বাংলা ভাষা, সাহিত্য ও সংস্কৃতি নিয়ে কাজ করেন তাদের অবদানের স্বীকৃতিস্বরুপ ২ জনকে এই দ্বিবার্ষিক পুরস্কার দেওয়া হয়।   পুরস্কার প্রাপ্তগণ   কাদের মাহমুদ (২০১১)  সালেহা চৌধুরী এবং ডা. মাসুদ আহমেদ (২০১২)  ইসহাক কাজল ও ফারুক আহমদ এবং ড. মোহাম্মদ জাকারিয়া (২০১৩)   ইকবাল হাসান ও সৈয়দ ইকবাল এবং উইলিয়াম রাদিচি (২০১৪)  মঞ্জু ইসলাম ও ফ্রান্স ভট্টাচার্য (২০১৫)  শামীম আজাদ এবং নাজমুন নেসা পিয়ারি (২০১৬)  মুজিব ইরম ও মাসুদ খান (২০১৭)  সালমা বাণী ও সাগুফতা শারমীন তানিয়া (২০১৯)  হাসান ফেরদৌস (২০২০)  জসিম মল্লিক ও ক্যারোলিন রাইট (২০২২)  বর্ণালী সাহা ও হান্স হার্ডার (২০২৪)   তথ্যসূত্র   বিষয়শ্রেণী:সাহিত্য পুরস্কার বিষয়শ্রেণী:বাংলা সাহিত্য বিষয়শ্রেণী:বাংলা একাডেমি পুরস্কার
চঞ্চল () অর্থ 'অবিবেচনা', 'চতুর', 'কাঁপানো', 'অসংলগ্ন', 'চলমান', 'ঝিকমিক', 'অস্থির', 'ভাগ্য', 'বাতাস'। এটি একটি সংস্কৃত বিশেষণ  মূলত মানুষের মন ও কর্মের অস্থির অস্থির প্রকৃতিকে নির্দেশ করে যা সঠিক বাচন ও দৃষ্টি অর্জনের জন্য স্থির, নিরপেক্ষ বা নিয়ন্ত্রণ করা প্রয়োজন। হিন্দুধর্মে চঞ্চল হল সংস্কৃত ভাষায় 'চঁচলতা'-এর ভালো শব্দ; সংস্কৃত কবিতায় নাচের চোখওয়ালা মেয়েটিকে বলা হয় চঞ্চলক্ষী, যা বিরল গুণ বলে বিবেচিত হয়। যাইহোক, কুষাণ যুগের সাহিত্যিক প্রমাণের অংশ হিসাবে, চঞ্চল শব্দটি, যেমন ধাবণী ও রদিনী,  মাতৃদেবীর প্রকৃতি বা ক্রিয়া নির্দেশ করে। ভগবদ্গীতার ধ্যানযোগের ষষ্ঠ অধ্যায়ে প্রথম লাইনে ব্যবহৃত চঞ্চল শব্দটি অস্থির মনকে বোঝায় যা দূরে চলে যায়।"BG 6.26", The Holy Geeta, translated by Chinmayananda Saraswati, Chinmaya Mission, 1960, p. 446, OCLC 1076025298  চঞ্চল, যার অর্থ, 'চঞ্চল-ভাগ্য', লক্ষ্মীর অনেকগুলো নামের মধ্যে একটি। ঋগ্বেদে লক্ষ্মীর কোনো উল্লেখ নেই। ঋগ্বেদের শ্রীকে যজুর্বেদে মূর্তিমান সত্তা হিসাবে দেবতা করা হয়েছে, এবং অথর্ববেদে তাকে সমৃদ্ধির জন্য প্রার্থনা করা হয়েছে।Atharvaveda, I.18, The Hymns of the Atharvaveda, Book XVIII, tr. by Ralph T.H. Griffith [1895-6] জতবেদস অগ্নিকে বারবার দেবীকে ভোতরী করতে বলা হয়; গুণবাচক  অনাপগামিনী চঞ্চলা অর্থাৎ দেবীর বহর বা চঞ্চল দিককে প্রতিফলিত করে। লক্ষ্মী বা চঞ্চলা যেমন অচল একজন শুধুমাত্র ধনী ও গতিশীলদের সাথে যুক্ত হয়, তাদের বর্ণ, ধর্ম বা বর্ণ যাই হোক না কেন। কারণ লক্ষ্মী হল চঞ্চলা অর্থাৎ তার পায়ে দ্রুত, তাকে অচলা অর্থাৎ 'অচল' করার জন্য, তাকে শান্তভাবে পূজা করা দরকার যাতে সে বিভ্রান্ত না হয়। যোগে যোগে, বৃত্তি মানসিক সচেতনতার বিষয়বস্তুকে নির্দেশ করে যা চেতনার মাধ্যমের ব্যাঘাত। গুণের বৃত্তি সর্বদা সক্রিয় ও দ্রুত, গুণ বুদ্ধির অংশ হিসাবে কাজ করে, তাদের স্বভাবসিদ্ধ আচরণ চঞ্চল, অস্থির, কাঁপুনি (চঞ্চল) কার্যকলাপ, যা অভ্যাস, বৈরাগ্য ও ঈশ্বরপ্রণিধানের মাধ্যমে কোন কার্যকলাপ নিয়ন্ত্রণ করা যায়। পঞ্চরত্নম শ্লোক ৮.১৫-এ উল্লেখ করা হয়েছে যে চঞ্চলা হল সেই নাদি যা মেধ্যর সাথে গলায় বিশুদ্ধ চক্রে থাকে। শিখধর্মে দশম গ্রন্থ, যেটি গুরু গ্রন্থ সাহিবের মতো শিখধর্মের গুরুত্বপূর্ণ গ্রন্থ, আমাদের বলে যে চঞ্চলা হল একটি ছন্দ বা মিটারের নাম যার প্রতিটি ত্রৈমাসিকে পরপর রাগান, জগন, রাগান, জগন ও লঘু রয়েছে, এই ছন্দটি চিত্র, বিরাজ ও ব্রহ্মরূপক নামেও পরিচিত এবং চৌবিস আউতারে দুবার ব্যবহার করা হয়েছে।  তথ্যসূত্র  বিষয়শ্রেণী:হিন্দু দার্শনিক ধারণা বিষয়শ্রেণী:শিখ পরিভাষা বিষয়শ্রেণী:মনের দর্শন বিষয়শ্রেণী:বেদান্ত বিষয়শ্রেণী:যোগশাস্ত্রের ধারণা বিষয়শ্রেণী:সংস্কৃত শব্দ ও বাক্যাংশ
গ্লুকোমা হলো চোখের একপ্রকার রোগ যাতে অপটিক স্নায়ু ক্ষতিগ্রস্ত হয় ও চোখ অন্ধ হয়ে যায়।  গ্লুকোমা অনেক প্রকারের হয় যেমন ওপেন অ্যাঙ্গেল গ্লুকোমা, ক্লোজড অ্যাঙ্গেল গ্লুকোমা, নরমাল টেনশন গ্লুকোমা অন্যতম ।  ওপেন অ্যাঙ্গেল গ্লুকোমা ধীরে ধীরে  হয় ফলে চোখে ব্যথা অনুভূত হয় না। চিকিৎসা না করালে প্রথমে পার্শ্বীয় দৃষ্টি, তারপর কেন্দ্রীয় দৃষ্টি নষ্ট হয়ে অন্ধত্ব বরণ করতে হয়। ক্লোজড অ্যাঙ্গেল গ্লুকোমা ধীরে ধীরে বা হঠাৎ করে হতে পারে।  এর লক্ষণগুলো হলো চোখে তীব্র ব্যথা, চোখ লাল হয়ে যাওয়া, ঝাপসা দৃষ্টি, চোখের মণি বা তারারন্ধ্র বড়ো হয়ে যাওয়া, বমিভাব।  গ্লুকোমার কারণে দৃষ্টিশক্তি কমে গেলে তা স্থায়ীভাবে কমে।  এই রোগের ঝুঁকির মধ্যে রয়েছে চোখের অভ্যন্তরীণ চাপ (intraocular pressure) বেড়ে যাওয়া, পরিবারের অন্য সদস্যের এই রোগ থাকা, উচ্চ রক্তচাপ, অতিস্থুলতা ইত্যাদি।  ইন্ট্রাওকুলার প্রেসার ২১ মি.মি. পারদ চাপের বেশি থাকলে গ্লুকোমার আশঙ্কা বেশি। তবে চোখের চাপ স্বাভাবিক থাকলেও গ্লুকোমা হতে পারে যেমন নরমাল-টেনশন গ্লুকোমা।   রোগের প্রাথমিক অবস্থায় চিকিৎসা শুরু করলে দৃষ্টিশক্তি অটুট রাখা সম্ভব। ওষুধের মাধ্যমে চোখের চাপ স্বাভাবিক রাখা হয়।গ্লুকোমা চিকিৎসায় অনেক রকম ওষুধ রয়েছে। এছাড়া কিছুক্ষেত্রে লেজারের মাধ্যমে চিকিৎসা দেয়া যায়। ওষুধে ভালো না হলে বিভিন্ন সার্জিক্যাল পদ্ধতি ব্যবহার করা হয়। ক্লোজড অ্যাঙ্গেল গ্লুকোমার চিকিৎসা জরুরি ভিত্তিতে করতে হবে।  সারাবিশ্বে প্রায় ৬৭ মিলিয়ন লোক গ্লুকোমায় আক্রান্ত।  সাধারণত বয়স্ক লোকের বেশি হয়। ক্লোজড অ্যাঙ্গেল গ্লুকোমা মহিলাদের বেশি হয়। সারাবিশ্বে ছানির পরে গ্লুকোমা অন্ধত্বের দ্বিতীয় কারণ।  গ্লুকোমা (glaucoma) শব্দটি প্রাচীন গ্রিক glaukos থেকে এসেছে যার অর্থ নীল, সবুজ  বা ধূসর।  ইংরেজিতে শব্দটির ব্যবহার শুরু হয় ১৫৮৭ সাল থেকে তবে ১৮৫০ সাল থেকে অফথালমোস্কোপের ব্যবহার শুরু হলে এই শব্দটির ব্যবহার ব্যাপকতা লাভ করে।  তথ্যসূত্র  বহিঃসংযোগ     GeneReview/NCBI/NIH/UW entry on Primary Congenital Glaucoma Glaucoma, by Gary Heiting, OD and Marilyn Haddrill, All About Vision  বিষয়শ্রেণী:চোখ বিষয়শ্রেণী:অন্ধত্ব
পরিবেশ পরিষ্কারকরণ আইন পরিবেশগত উপদান তথা মাটি, পলি, ভূ-উপরস্থ পানি, ভূগর্ভস্থ পানি থেকে দূষণ দূর করার বিষয়টি তদারকি করে। দূষণ নিয়ন্ত্রণ আইনের মত পরিষ্কারকরণ আইন পরিবেশ দূষণের পরিণতি সম্পর্কে প্রতিক্রিয়া জানতে তৈরি করা হয়েছে। এটি কেবল জরুরি সাড়া দেওয়ার পদক্ষেপ জানানোই নয়, বরং কারা এই পদক্ষেপ নেওয়ার দায়িত্বে রয়েছে তাদের সম্পর্কেও বিস্তারিত তথ্য প্রদান করে। নিয়ন্ত্রকের প্রয়োজনীয় নিয়মাবলি হল জরুরি সাড়া দেওয়ার নিয়ম, দায়িত্ব বণ্টন, অবস্থান মূল্যায়ন, প্রতিকারমূলক অনুসন্ধান, বাস্তবায়ন অধ্যয়ন, প্রতিকারমূলক পদক্ষেপ, সংশোধন-উত্তর পর্যবেক্ষণ ও অবস্থানের পুনঃব্যবহার।  বিভিন্ন পরিবেশগত উপাদানের পরিষ্কারকরণ ও সংশোধনের তদারকির জন্য বিভিন্ন আইন বলবৎ হতে পারে। পরিষ্কারকরণের প্রয়োজনীয় নিয়মাবলি একক আইন হিসেবে পরিণত হতে পারে, অথবা কোন নির্দিষ্ট পরিবেশগত উপাদান বা দূষণের উপর ভিত্তি করে বৃহৎ আইনের অংশ হতে পারে।  জরুরী সাড়া ও নিবারণ পরিবেশ পরিষ্কারকরণ আইনে পরিবেশগত জরুরী অবস্থা শনাক্তকরণ ও সাড়া দেওয়ার প্রয়োজনীয় বিষয়াবলি থাকতে পারে। এ সকল ক্ষেত্রে, আইনে বলা থাকে কখন তাৎক্ষণিক জরুরী সাড়া দেওয়া প্রয়োজন, বা এমন কোন মাপকাঠি নির্ধারণ করা যাতে করে নিয়ন্ত্রক এজেন্সি জরুরী সাড়া দিতে পারে।US EPA materials on Imminent and Substantial Endangerment under the Resource Conservation and Recovery Act and CERCLA. উদাহরণস্বরূপ - যখন কোন দূষণের ফলে মানব স্বাস্থ্য বা বাস্তুবিদ্যা সংক্রান্ত তাৎক্ষণিক ঝুঁকির সম্ভাবনা দেখা দেয়, তখন তাৎক্ষণিক সাড়ামূলক পদক্ষেপ প্রয়োজন হতে পারে। তেল নিঃসরণ ও বৃহদাকারে রাসায়নিক পদার্থ নির্গমন-সংক্রান্ত ঘটনা ঘটলে প্রায়ই তাৎক্ষণিক সাড়ামূলক পদক্ষেপ প্রয়োজন হয়ে থাকে।  প্রতিকারমূলক ব্যবস্থা পরিবেশগত প্রতিকার হল পরিবেশগত উপাদান থেকে দূষণ সরিয়ে ফেলে, সাড়ানো, ও পৃথক করার প্রক্রিয়া। পরিবেশ পরিষ্কারকরণ আইনে নির্দিষ্ট করে প্রতিকারমূলক বিধি, বা মানদণ্ড এবং নিয়ন্ত্রক এজেন্সি কীভাবে সঠিক প্রতিকারের ব্যবস্থা গ্রহণ করবে তা থাকতে পারে।  তথ্যসূত্র  বিষয়শ্রেণী:পরিবেশ আইন
সাঁওতালদের নৃত্য|থাম্ব|281x281পিক্সেলবৃত্ত নৃত্য, বা শিকল নৃত্য হল সামাজিক নৃত্যের একটি শৈলী যা একটি বৃত্ত, অর্ধবৃত্ত বা একটি বাঁকা লাইনে বাদ্যযন্ত্রের অনুষঙ্গে করা হয়।যেমন: তাল বাদ্যযন্ত্র এবং গান, এবং এটি এমন এক ধরনের নৃত্য যেখানে অংশীদারদের প্রয়োজন ছাড়াই যে কেউ যোগ দিতে পারে। সারি নৃত্যের বিপরীতে, বৃত্ত নর্তকরা একে অপরের সাথে শারীরিক সংস্পর্শে থাকে; হাতে হাতে,আঙুলে আঙুলে বা হাতে-কাঁধের দ্বারা তৈরি করা হয় যেখানে তারা নৃত্য মঞ্চের উপর চারপাশে নেতাকে অনুসরণ করে।  মৃদু থেকে উদ্যমী ,  উত্থানকারী গ্রুপ বা তালচালি অংশ হতে পারে। right|thumb|280px|বুলগেরিয়ান শফি হরো নৃত্য 280px|thumb|লাজ নর্তক আর্মেনিয়া, প্রায় ১৯১১ বৃত্ত নাচ একটি প্রাচীন ঐতিহ্য যা অনেক সংস্কৃতিতে বিশেষ অনুষ্ঠান, আচার-অনুষ্ঠান, সম্প্রদায়কে শক্তিশালী করা এবং একতাকে উৎসাহিত করার জন্য ব্যবহৃত হয়ে আসছে।  বৃত্ত নৃত্যগুলি সঙ্গীত এবং তালের বিভিন্ন শৈলীতে নৃত্যবিন্যাস  করা হয়।  আধুনিক বৃত্ত নৃত্য ঐতিহ্যগত লোকনৃত্যকে মিশ্রিত করে, প্রধানত ইউরোপীয় বা নিকটপ্রাচ্যের উৎস থেকে, সম্প্রতি নৃতবিন্যাস করা গানের সাথে প্রাচীন এবং আধুনিক উভয় প্রকারের সঙ্গীত।  শাস্ত্রীয় সঙ্গীত এবং সমসাময়িক গানে নতুন বৃত্ত নাচের ক্রমবর্ধমান ভাণ্ডার রয়েছে।  তথ্যসূত্র  বিষয়শ্রেণী:লোকনৃত্য বিষয়শ্রেণী:মধ্যপ্রাচ্যের নৃত্য বিষয়শ্রেণী:ইউরোপীয় লোকনৃত্য বিষয়শ্রেণী:দলীয় নৃত্য বিষয়শ্রেণী:বৃত্তীয় নৃত্য বিষয়শ্রেণী:সামাজিক নৃত্য
আব্দুল ওয়াহাব রহমান হিদাইব ইসা আলি আল মালুদ (, ; ৭ জুন ১৯৯০; আব্দুল ওয়াহাব আল মালুদ নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব হিদ্দ এবং বাহরাইন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।  ২০০৬–০৭ মৌসুমে, বাহরাইনী ক্লাব আল মুহাররাকের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল মুহাররাকের হয়ে ৮ মৌসুমে ৮৯ ম্যাচে ১টি গোল করার পর ২০১৪–১৫ মৌসুমে তিনি হিদ্দে যোগদান করেছেন।  ওয়াহাব ২০১০ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৬২ ম্যাচে ৫টি গোল করেছেন।   প্রারম্ভিক জীবন  আব্দুল ওয়াহাব রহমান হিদাইব ইসা আলি আল মালুদ ১৯৯০ সালের ৭ই জুন তারিখে বাহরাইনের মুহাররাকে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ২০১০ সালের ১৯শে সেপ্টেম্বর তারিখে, ২০ বছর, ৩ মাস ও ১২ দিন বয়সে, ডান পায়ে ফুটবল খেলায় পারদর্শী ওয়াহাব জর্ডানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি জর্ডান ২–০ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে ওয়াহাব সর্বমোট ৩ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল বাহরাইন  ২০১০  ৩  ০ ২০১১  ৪  ০ ২০১২  ৫  ০ ২০১৩  ১১  ২ ২০১৪  ৭  ০ ২০১৫  ১০  ১ ২০১৬  ২  ১ ২০১৮  ১  ০ ২০১৯  ১০  ০ ২০২০  ৩  ০ ২০২১  ৬  ০ সর্বমোট  ৬২  ৫   তথ্যসূত্র    বহিঃসংযোগ             বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:বাহরাইনের আন্তর্জাতিক ফুটবলার বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:বাহরাইনি ফুটবলার বিষয়শ্রেণী:২০১১ এএফসি এশিয়ান কাপের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২০১০ এশিয়ান গেমসের ফুটবলার বিষয়শ্রেণী:বাহরাইনি প্রিমিয়ার লিগের খেলোয়াড় বিষয়শ্রেণী:এএফসি কাপ বিজয়ী খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়